cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.964
title: ราคาตามแรงเหวี่ยง ขนาดของกิจการ และสภาพคล่อง กับพฤติกรรมการตอบสนองของนักลงทุนในตลาดหลักทรัพย์แห่งประเทศไทย

description: วิทยานิพนธ์ฉบับนี้ มีวัตถุประสงค์เพื่อทำการทดสอบพฤติกรรมการเพิกเฉยและพฤติกรรมการตอบสนองเกินจริงต่อข้อมูลข่าวสารของนักลงทุนในตลาดหลักทรัพย์แห่งประเทศไทย ซึ่งใช้ข้อมูลตั้งแต่ปี พ.ศ. 2533 ถึง 2558 โดยประยุกต์ใช้แบบจำลองทางสถิติเปรียบเทียบกับแบบจำลองทางเศรษฐศาสตร์ พร้อมทั้งทำการศึกษาความสัมพันธ์ของตัวแปรด้านขนาดของกิจการและตัวแปรด้านสภาพคล่องที่มีผลต่อผลตอบแทนของหลักทรัพย์กับพฤติกรรมการตอบสนองต่อข้อมูลข่าวสารของนักลงทุน จากการศึกษาพบว่าราคาตามแรงเหวี่ยงและการวกกลับของราคาปรากฏให้เห็นในตลาดหลักทรัพย์ฯ และกลยุทธ์การลงทุนแบบโมเมนตัมและกลยุทธ์การลงทุนแบบสวนทางเป็นกลยุทธ์ที่มีประสิทธิภาพกับพฤติกรรมทั้งสอง ชี้ให้เห็นว่าตลาดหลักทรัพย์แห่งประเทศไทยมีลักษณะของตลาดที่ไม่มีประสิทธิภาพหรือมีลักษณะที่มีประสิทธิภาพในระดับอ่อน โดยปรากฏการณ์ดังกล่าวยังคงไม่หายไปเมื่อใช้วิธีปรับความเสี่ยงและตัวแปรควบคุมอื่น ๆ ในแบบจำลองทางเศรษฐศาสตร์ นอกจากนี้ตัวแปรด้านสภาพคล่องไม่มีนัยสำคัญต่อแบบจำลองแต่อย่างใด ท้ายที่สุดในการศึกษาครั้งนี้สามารถสรุปได้ว่า ปรากฏการณ์พฤติกรรมการเพิกเฉยและพฤติกรรมการตอบสนองเกินจริงต่อข้อมูลข่าวสารของนักลงทุนเกิดขึ้นจริงในตลาดหลักทรัพย์แห่งประเทศไทย และเป็นหลักฐานเชิงประจักษ์ที่แสดงถึงความขัดแย้งต่อแนวคิดตลาดประสิทธิภาพ ซึ่งจะสามารถช่วยสนับสนุนนักลงทุนในการเลือกใช้กลยุทธ์ได้อย่างมีประสิทธิภาพ
DOI: 10.14457/tu.the.2018.965
title: ความไม่สอดคล้องทางการศึกษาและผลต่อรายได้ในตลาดแรงงานไทย

description: งานศึกษานี้สนใจศึกษาผลกระทบของปัญหาความไม่สอดคล้องทางการศึกษาที่มีต่อรายได้ของแรงงานในตลาดแรงงานไทยทั้งในแนวดิ่งและแนวราบ การวิเคราะห์ใช้ข้อมูลการสำรวจภาวะการทำงานของแรงงานไทย (LFS) พ.ศ. 2554 และ พ.ศ. 2558 จากสำนักงานสถิติแห่งชาติ (สสช.) ผลการศึกษาพบว่า (1) รายได้เฉลี่ยต่อเดือนของแรงงานที่ทำงานไม่ตรงกับการศึกษาที่จบมา (ทำงานไม่ตรงวุฒิ) น้อยกว่ารายได้เฉลี่ยต่อเดือนของกลุ่มแรงงานที่ทำงานตรงกับการศึกษาที่จบมา (ทำงานตรงวุฒิ) และในกรณีของความไม่สอดคล้องในแนวดิ่ง รายได้เฉลี่ยต่อเดือนของกลุ่ม Under-education น้อยกว่ากลุ่ม Over-education และน้อยกว่ากลุ่มที่ทำงานตรงตามระดับการศึกษา (2) ความไม่สอดคล้องทางการศึกษาทั้งในแนวดิ่งและแนวราบส่งผลทางลบต่อค่าจ้างแรงงานโดยรวมเมื่อวิเคราะห์ทางเศรษฐมิติ แต่กรณี over-education กลับมีผลทางบวกต่อค่าจ้าง อย่างไรก็ดี เมื่อพิจารณาผลของการที่แรงงานประกอบอาชีพที่แตกต่างกัน จะพบว่า การทำงานที่ไม่สอดคล้องกับการศึกษาส่งผลทางลบต่อรายได้ที่รุนแรงแตกต่างกันในแต่ละกลุ่มอาชีพด้วย ผลต่อรายได้ที่แสดงในงานศึกษานี้เป็นเพียงผลกระทบของความไม่สอดคล้องทางการศึกษาต่อรายได้ของแรงงานที่มีสถานะเป็นลูกจ้างตามการสำรวจของ LFS เท่านั้น
DOI: 10.14457/tu.the.2018.966
title: Poverty and inequality assessment using DMSP/OLS nighttime light satellite imageries at provincial level in Thailand

description: Poverty is a conventional phenomenon worldwide, including in Thailand. Poverty is also a multi-dimensional problem that is influenced by a combination of socio-economical and geographical factors. Therefore, comprehensive and accurate assessments of poverty are essential. However, the household survey data tend to generally be infrequent and require substantial collection costs. Hence, nighttime light density captured by satellites is one of the alternative sources of data representing a good proxy for socio-economic conditions. This study constructed an integrated poverty index (IPI) at provincial level in Thailand by using Principal Component Analysis (PCA) and tested the correlation between the average light index (ALI) and IPI. Results show that this relationship has a statistical significance, affirming that the nighttime light data can be used to estimate poverty in Thailand. Moreover, applying ALI to the spatial statistical analyses revealed the spatio-temporal patterns of poverty clusters in Thailand, especially among rural provinces. With the public accessibility and the timely availability of nighttime-light data, these outcomes suggest the potential application of using ALI and spatial statistical analyses as the alternative data and methods for academic research and policy formulation.
DOI: 10.14457/tu.the.2018.967
title: การพัฒนาแบบจำลองเพื่อการบริหารจัดการน้ำสำหรับโครงข่ายการจ่ายน้ำโดยใช้โปรแกรม EPANET

description: ดุษฎีนิพนธ์นี้มุ่งหมายในการศึกษาและพัฒนาแบบจำลอง EPANET ของโครงข่ายการจ่ายน้ำในระบบท่อประธานของการประปานครหลวง เพื่อปรับปรุงแบบจำลองให้มีความเที่ยงตรงสูงขึ้นและประยุกต์ใช้เครื่องมือ EPANET Toolkit ในการหาค่าที่เหมาะสมที่สุดในการสูบจ่ายน้ำสำหรับใช้เป็นเครื่องมือช่วยในการตัดสินใจการวางแผนบริหารจัดการระบบสูบจ่ายน้ำ การศึกษาในครั้งนี้มีหัวข้อการศึกษา 3 ส่วนคือ 1) การแก้ไขระดับความสูงของแนวท่อประธาน 2) การใช้สูตรคำนวณเฮดสูญเสียของ Darcy-Weisbach แทนการใช้สูตรคำนวณของ Hazen-Williams พร้อมทั้งแก้ไขพจน์ในสูตรคำนวณเฮดสูญเสียของ Darcy-Weisbach 3) การหาระดับเฮดที่เหมาะสมที่สุดในการจ่ายน้ำของแต่ละสถานีสูบจ่ายน้ำในแต่ละชั่วโมง จากการศึกษาครั้งนี้พบว่า1) ในส่วนการแก้ไขระดับความสูงของท่อประธานจากเดิมที่ไม่ได้กำหนดระดับความสูงไว้ ทุกตำแหน่งจึงมีระดับความสูงเท่ากับ 0 เมตรเท่ากันหมด เนื่องจากพื้นที่ให้บริการของการประปานครหลวง คือ กรุงเทพมหานคร นนทบุรีและสมุทรปราการนั้นเป็นที่ราบมีความสูงโดยประมาณตั้งแต่ 0 ถึง 2 เมตรจากระดับน้ำทะเลปานกลาง (รทก.) แต่ระดับเฮดน้ำในระบบท่อประธานของการประปานครหลวงอยู่ในระดับที่ค่อนข้างต่ำ หลายตำแหน่งมีระดับเฮดน้ำไม่ถึง 10 เมตร ดังนั้นความผิดพลาดของระดับความสูงของท่อเพียง 1 ถึง 2 เมตรจึงส่งผลต่อความเที่ยงตรงของแบบจำลองค่อนข้างสูง ดังนั้นจึงได้แก้ไขระดับความสูงโดยอ้างอิงข้อมูลจากแผนที่ของสำนักการโยธา กรุงเทพมหานครและกรมแผนที่ทหาร โดยผลลัพธ์ของแบบจำลองที่แก้ไขระดับความสูงแล้วมีความเที่ยงตรงสูงขึ้นจาก 83.68% เพิ่มขึ้นเป็น 87.63% 2) การใช้สูตรคำนวณเฮดสูญเสียของ Darcy-Weisbach แทนการใช้สูตรคำนวณของ Hazen-Williams ให้ผลลัพธ์ที่ดีกว่า แม้ว่าการใช้สูตรคำนวณเฮดสูญเสียของ Darcy-Weisbach มีความยุ่งยากและซับซ้อนกว่าแต่มีความเที่ยงตรงสูงกว่า แต่เนื่องจากปัจจุบันคอมพิวเตอร์มีประสิทธิภาพสูงกว่าในอดีตจึงทำให้การคำนวณไม่ใช่เรื่องยากและใช้เวลาน้อยลง โดยการใช้สูตรคำนวณเฮดสูญเสียของ Darcy-Weisbach ทำให้แบบจำลองมีความเที่ยงตรงสูงขึ้นเป็น 92.33% เพิ่มขึ้นอีก 4.7% และการแก้ไขพจน์ในสูตรคำนวณเฮดสูญเสียของ Darcy-Weisbach ให้ถูกต้องช่วยให้การคำนวณของซอฟต์แวร์เร็วขึ้น3) การหาระดับเฮดที่เหมาะสมที่สุดสำหรับการจ่ายน้ำของแต่ละสถานีสูบจ่ายน้ำในแต่ละชั่วโมงได้ประยุกต์ใช้วิธีการเชิงพันธุกรรม (Genetic Algorithm) ซึ่งเป็นวิธีการที่เลียนแบบการคัดสรรทางธรรมชาติ สำหรับช่วยในการคำนวณหาระดับเฮดที่เหมาะสมที่สุดของสถานีสูบจ่ายทั้งสิ้น 20 สถานี เพื่อให้จุดวัดความดันประเมินผลทั้งสิ้น 28 จุดมีระดับความดันใกล้เคียงกับความดันที่ต้องการ โดยผลลัพธ์ที่ได้ค่อนข้างดีแต่ต้องกำหนดจำนวนประชากรของตัวแปรและจำนวนรุ่นของประชากรที่มากพอ อย่างไรก็ตามในบางจุดผลลัพธ์ที่ได้ยังไม่ดีนักซึ่งควรพัฒนาเพิ่มเติมการศึกษาในครั้งนี้สามารถปรับปรุงแบบจำลองให้มีความเที่ยงตรงมากขึ้นและสามารถหาระดับเฮดในการจ่ายน้ำที่เหมาะสมที่สุดของแต่ละสถานีสูบจ่ายน้ำเพื่อใช้เป็นข้อมูลช่วยในการวางแผนการจ่ายน้ำได้ แต่ยังมีข้อควรแก้ไขอยู่หลายจุดซึ่งควรพัฒนาต่อยอดเพื่อให้ได้ผลลัพธ์ที่ดีขึ้น
DOI: 10.17632/9mjg54kcwv.1
title: Datset for Construct Validity of Beck's Hopelessness Scale (BHS): Analysis trough S-1 Bifactor Model in a Large Argentine Sample.

description: Despite the fact that The Beck Hopelessness Scale (BHS) has been widely used and considerate an instrument recognized for its predictive capabilities of suicidal ideation and attempt; its factor structure is still a topic of debate. It becomes necessary to propose models for resolving these disputes. One of such approach is the bifactor S-1 model. This is a power modeling approach that gives a G an unambiguous meaning and avoids anomalous results associated to fully symmetrical modeling. The main objective of this work is to verify the fit of a bifactor S-1 model for BHS, contrasted with other models that contemplate methods effects too. We take a sample of 2,164 Argentines through an open mode on-line sample method. The results indicate that the S-1 bifactor model with positive word as referenced items achieves the best and optimal fit indices. The complementary receiver operating characteristic curve shows that the area under the curve obtained gives an optimal precision for discriminating between people with high and no suicidal ideations. These results allow to give clarity on the factorial structure of the BHS, showing evidence in favor of the construct validity of a computerized version of the BHS.
DOI: 10.17632/byvc5z6pfj.1
title: Environmental Monitoring of Biochemical Compounds of Selected Crops in relation to Soil Quality of Agricultural Ecosystem

description: The present research work was carried out from January to April (2014) in rural agricultural ecosystem of Central Gujarat (India). The main aim of this pilot-scale study was to evaluate the interrelationship between selected crops in terms of fortnightly variation of geochemical characters of agricultural soils of three different crop fields, along with selected crops e.g. Tomato (Solanum lycopersicum) (TM), Wheat (Triticum aestivum) (WH) and Tobacco (Nicotiana tabacum) (TB). To determine the soil quality, geochemical parameters such as Temperature, pH, Phenolphthalein Alkalinity (PA), Total Alkalinity (TA), Carbonates, Bicarbonates, Total Hardness (TH), Calcium (Ca), Magnesium (Mg), Chloride, Sulphate, Phosphate, Nitrate, Total Organic Carbon (TOC), Total Organic Matter (TOM), Chromium (Cr) and Ferrous (Fe) were analyzed. On the other hand, the biochemical profile of selected crops was determined by estimating the contents of specific metabolites like Carbohydrates (CB), Proteins (PR), Amino Acids (AA), and Phenols (Ph). The findings of the present study revealed the highest concentration of (1) pH, TOC and TOM in TM soil, (2) TH, Ca, Sulphate, Nitrate, and Cr in WH soil, and (3) TA, Bicarbonates, Mg, Chloride, Phosphate, and Fe in TB soil. In case of TM, leaf exhibited maximum amount of CB and Ph, while PR and AA were more in stem. In WH, CB was highest in leaf, whereas PR, AA, and Ph were utmost in stem. In TB, leaf exhibited peak amount of CB, PR, and Ph, while AA was more in stem. Among all plant-parts, roots showed the least contents of all the studied metabolites. Overall, CB and Ph were more in TB, while WH was rich in terms of PR and AA. Thus, as a whole TM was found to contain comparatively less amount of all the studied biochemical compounds. Moreover, Correlation Coefficient Matrix (r) between geochemical parameters and biochemical compounds revealed the strong positive correlation between CB and Nitrate, PR and Chloride, AA and Mg, and Ph and Cr in TM. In case of WH, CB was found to be affected by the presence of Fe, PR and AA by Mg, and Ph by Chloride. While in case of TB, CB and PR were found to be influenced by pH, and AA and Ph by Sulphate. The findings of the present study can be earmarked for the peasants to use soil-friendly biofertilizers and metabolite-targeted biopesticides to enhance the crop biomass, productivity, and yield. Further study is in line to develop an interrelationship between soil qualities of different crop fields with other metabolites (upto secondary level) of commercial crops, cash crops, plantation crops, food grains, vegetables, and fruits of the region to draw out remarkable and implementable observations, which may be useful by agricultural practitioners of Central Gujarat to revive the agricultural economy of the region.
DOI: 10.14457/tu.the.2018.968
title: การสร้างตัวแบบทางคณิตศาสตร์และการหาค่าปัจจัยนำเข้าที่เหมาะสมด้วยวิธีปัญญาประดิษฐ์ในกระบวนการกัดอาร์คด้วยกระแสไฟฟ้าของวัสดุ Ti-6Al-4V

description: ปัญหาการหาค่าที่เหมาะสมในกระบวนการกัดอาร์คด้วยกระแสไฟฟ้า ซึ่งเป็นกระบวนการผลิตที่มีความซับซ้อนทั้งในเรื่องของการเลือกค่าปัจจัยนำเข้าต่างๆที่เหมาะสม หรือความซับซ้อนของผลลัพธ์ที่เกิดขึ้นในทางตรงกันข้าม เช่นการผลิตชิ้นงานให้เสร็จเร็วจะทำให้ผิวของชิ้นงานมีความหยาบและเกิดการสึกของอิเล็กโตรดเพิ่มมากขึ้น เป็นต้น ทำให้การที่จะกำหนดปัจจัยนำเข้าต่างๆจำเป็นที่จะต้องนำเทคโนโลยีเข้ามาช่วยในการตัดสินใจแทนผู้ใช้งาน ทั้งการนำเทคนิคการหาค่าที่เหมาะสมต่างๆ และเทคนิคการสร้างตัวแบบทางคณิตศาสตร์มาประยุกต์ใช้งานวิจัยนี้ได้นำเทคนิควิธีการวิเคราะห์ความสัมพันธ์แบบเกรย์เพื่อหาค่าปัจจัยนำเข้าที่เหมาะสมแบบหลายวัตุประสงค์ในกระบวนการกัดอาร์คด้วยกระแสไฟฟ้าของวัสดุ Ti-6Al-4V ผลตอบสนองที่ศึกษาประกอบด้วยอัตราการขจัดเนื้องาน อัตราการสึกหรอของอิเล็กโตรด และค่าความหยาบผิว ดำเนินการทดลองด้วยวิธีทากูชิใช้แผนการทดลองออโทโกนอลอะเรย์แบบ L18 จากผลการทดลองพบว่าอัตราการขจัดเนื้องานเพิ่มขึ้นจาก 0.5402 เป็น 0.7944 ตารางมิลลิเตรต่อนาที อัตราการขจัดเนื้องานลดลงจาก 11.8790 เป็น 17.1777 ตารางมิลลิเตรต่อนาที และค่าความหยาบผิวลดลงจาก 1.9541 เป็น 1.7394 ไมโครเมตร ในกระบวนการกัดอาร์คด้วยกระแสไฟฟ้าโดยใช้อิเล็กโตรดทองแดงทังสเตน จากผลการยืนยันผลการทดลองแสดงให้เป็นว่าวิธีทากูชิและวิธีการวิเคราะห์ความสัมพันธ์แบบเกรย์สามารถปรับปรุงอัตราการขจัดเนื้องานได้ 32.01% อัตราการสึกหรอของอิเล็กโตรดเท่ากับ 44.61 % และค่าความหยาบผิวเท่ากับ of 12.34 %นอกจากนี้การนำเทคนิคการสร้างตัวแบบทางคณิตศาสตร์ประกอบด้วยตัวแบบโครงข่ายประสาทเทียม (ANN_sigmoid and ANN_Relu) และตัวแบบการเรียนรู้เชิงลึก (DNN) ถูกนำเสนอเพื่อการทำนายอัตราการขจัดเนื้องาน อัตราการสึกหรอของอิเล็กโตรด และค่าความหยาบผิว ในกระบวนการกัดอาร์คด้วยกระแสไฟฟ้าของวัสดุ Ti-6Al-4V ด้วยอิเล็กโตรดกราไฟต์ โดยปัจจัยนำเข้าของโครงข่ายประกอบด้วยกระแสไฟฟ้า เวลาเปิด ปัจจัยประสิทธิภาพและความต่างศักย์ไฟฟ้า การทดลองนี้ดำเนินการด้วยวิธีทากูชิโดยใช้แผนการทดลองออโทโกนอลอะเรย์แบบ L27 จากนั้นวิเคราะห์ผลการทดลองด้วย ANOVA ผลลัธ์ที่ได้จากการทำนายเมื่อเปรียบเทียบกับผลการทดลองพบว่าโครงข่ายประสาทเทียมสามารถทำนายได้อย่างแม่นยำ ยิ่งไปกว่านั้นการศึกษานี้แสดงให้เห็นว่าตัวแบบ DNN ให้ประสิทธิผลในการทำนายได้ดีที่สุดกล่าวโดยสรุปการนำเทคนิคการหาค่าที่เหมาะสมด้วยวิธีทากูชิและวิธีการวิเคราะห์ความสัมพันธ์แบบเหรย์ และเทคนิคการสร้างตัวแบบทางคณิตศาสตร์ด้วยวิธีโครงข่ายประสาทเทียมและวิธีการเรียนรู้เชิงลึกสามารถประยุกต์ใช้ในกระบวนการกัดอาร์ด้วยกระแสไฟฟ้าได้อย่างมีประสิทธิผลและสามารถนำไปประยุกต์ใช้ได้จริง
DOI: 10.14457/tu.the.2018.969
title: บูรณาการการสำรวจลักษณะทางกายภาพของโครงสร้างและประเมินความมั่นคงโครงสร้างโบราณสถาน: กรณีศึกษา พระเจดีย์วัดใหญ่ชัยมงคล

description: วิทยานิพนธ์ฉบับนี้เสนอกระบวนการวิจัยแบบบูรณาการเชิงวิศวกรรมสำหรับการสำรวจและบันทึกรูปทรง และประเมินความมั่นคงของโครงสร้างโบราณสถาน โดยมีกรณีศึกษาคือพระเจดีย์วัดใหญ่ชัยมงคล จังหวัดพระนครศรีอยุธยา การศึกษานี้เก็บข้อมูลขนาดและรูปทรง 3 มิติของโครงสร้างจากเทคโนโลยีเลเซอร์สแกน 3 มิติ และเทคนิคการสำรวจด้วยภาพถ่าย โดยผลจากการสำรวจด้วยเครื่องเลเซอร์สแกน 3 มิติ ได้ให้รายละเอียดพื้นผิวที่มีคุณภาพสูงและกลุ่มข้อมูลในพิกัด 3 มิติที่มีความแม่นยำ ขณะที่การสำรวจด้วยภาพถ่ายสามารถใช้ร่วมกับอากาศยานไร้คนขับ หรือ โดรน ซึ่งทำให้ได้ข้อมูลที่อยู่ในระดับสูง หรือที่ตำแหน่งซึ่งเครื่องเลเซอร์สแกน 3 มิติ ไม่สามารถเก็บข้อมูลได้ เมื่อเปรียบเทียบกลุ่มข้อมูลที่ได้จากวิธีทั้งสองพบว่ามีความคลาดเคลื่อนเล็กน้อย โดยเทคนิคการสำรวจด้วยภาพถ่ายมีข้อดีกว่าคือประหยัด รวดเร็ว และให้กลุ่มข้อมูลที่มีความสมบูรณ์มากกว่า ซึ่งผลการสำรวจทำให้ได้ข้อมูลรูปทรงและลักษณะต่าง ๆ ของโครงสร้าง ณ สภาพปัจจุบันที่ถูกต้อง ผลแสดงว่าพระเจดีย์วัดใหญ่ชัยมงคลมีการเอียงตัวเท่ากับ 3.12 องศา ไปทางทิศตะวันตกเฉียงเหนือและระยะการเคลื่อนจากจุดศูนย์กลางมีค่าประมาณ 3.5 เมตรการตรวจวัดการสั่นไหวในสภาวะแวดล้อมใช้เพื่อศึกษาคุณสมบัติเชิงพลศาสตร์ของโครงสร้างคือ ความถี่ธรรมชาติ และ รูปร่างการสั่นไหว การศึกษานี้ได้ทำการตรวจวัดด้วยเครื่องมือแบบสัมผัสที่บริเวณส่วนล่างของโครงสร้าง และใช้เครื่องมือแบบไม่สัมผัสโดยเลเซอร์ที่บริเวณส่วนบนที่ไม่สามารถเข้าถึงได้ ผลค่าความถี่ธรรมชาติสำหรับโหมดที่ 1 เท่ากับ 1.378 เฮิรตซ์ และ 1.398 เฮิรตซ์ สำหรับ 2 ทิศทางในแนวราบที่ตั้งฉากกัน ผลการตรวจวัดที่ฐานพบว่ามีการโยกตัวต่ำมาก ซึ่งแสดงว่าปฏิสัมพันธ์ระหว่างดินกับโครงสร้างมีผลน้อยมากจึงไม่ได้รวมผลนี้ในการสร้างแบบจำลองเพื่อการวิเคราะห์ นอกจากนี้ยังมีการตรวจวัดการสั่นไหวโครงสร้างโบราณสถานที่เป็นเสาวิหารภายในจังหวัดพระนครศรีอยุธยา เพื่อวิเคราะห์ค่าความถี่ธรรมชาติและประเมินค่าโมดูลัสยืดหยุ่นโดยการเปรียบเทียบกับผลจากแบบจำลองแบบไฟไนต์เอลิเมนต์ และพบว่าค่าเฉลี่ยของค่าโมดูลัสยืดหยุ่นของโครงสร้างโบราณสถานของเสาวิหารและเจดีย์ มีค่าเท่ากับ 6,700 และ 9,700 กิโลกรัมต่อตารางเซนติเมตร ตามลำดับ จากผลการสำรวจรูปทรง 3 มิติและคุณสมบัติเชิงพลศาสตร์ ได้ถูกนำมาใช้สร้างเป็นแบบจำลองไฟไนต์เอลิเมนต์ของพระเจดีย์วัดใหญ่ชัยมงคล การวิเคราะห์นี้ใช้เพื่อตรวจสอบพฤติกรรมภายใต้น้ำหนักของโครงสร้างพระเจดีย์และประเมินความมั่นคงภายใต้แรงกระทำเนื่องจากแผ่นดินไหว แบบจำลองที่สร้างขึ้นได้ถูกสอบเทียบกับค่าความถี่ธรรมชาติและรูปร่างการสั่นไหว ผลปรากฏว่ามีความสอดคล้องกันกับผลการตรวจวัดจริง และค่าโมดูลัสยืดหยุ่นของโครงสร้างมีค่าประมาณ 8,500 กิโลกรัมต่อตารางเซนติเมตร ผลการวิเคราะห์หน่วยแรงที่เกิดขึ้น ณ สภาพปัจจุบันพบว่ามีค่าต่ำกว่าค่ากำลังที่ประเมินไว้ของวัสดุ และหน่วยแรงแบกทานที่ฐานสูงสุดมีค่าเท่ากับ 3.45 กิโลกรัมต่อตารางเซนติเมตร ในกรณีที่โครงสร้างมีการเอียงเพิ่มขึ้นประมาณ 5 องศา ผลการประเมินหน่วยแรงที่เกิดขึ้นพบว่าหน่วยแรงดึงที่เกิดขึ้นยังคงมีค่าต่ำกว่าค่ากำลังของวัสดุ ผลการวิเคราะห์การตอบสนองภายใต้แรงเนื่องจากแผ่นดินไหวของแบบจำลอง โดยใช้เงื่อนไขการวิบัติของมอร์-คูลอมบ์ พบว่าตั้งแต่บัลลังก์แปดเหลี่ยมเหนือองค์ระฆังจนถึงยอดของโครงสร้างพระเจดีย์เป็นบริเวณที่ไม่มั่นคงภายใต้เงื่อนไขของการศึกษานี้
DOI: 10.14457/tu.the.2018.970
title: การวิเคราะห์เชิงทดลองสําหรับกระบวนการกัดอาร์คด้วยลวดไฟฟ้าร่วมกับอัลตร้าโซนิคบนทังสเตนคาร์ไบด์

description: การตัดชิ้นงานด้วยเส้นลวดไฟฟ้าเป็นกระบวนการที่ไม่ใช่การตัดเฉือนแบบธรรมดา เหมาะกับการตัดชิ้นงานที่มีความแข็งสูง ยากต่อการขึ้นรูป การศึกษานำเสนอการทำงานร่วมกันระหว่างเครื่องกัดอาร์คด้วยลวดไฟฟ้า (WEDM) กับอัลตร้าโซนิค (USM) โดยใช้เส้นลวดอิเล็กโตรดสองประเภท เส้นลวดทองเหลืองและเส้นลวดทองเหลืองเคลือบสังกะสี ชิ้นงานเป็นทังสเตนคาร์ไบด์ ผลกระทบของการสั่นสะเทือนของเส้นลวดที่ความถี่ของอัลตร้าโซนิคที่ 40 กิโลเฮิร์ต ส่งผลต่ออัตราการขจัดเนื้องาน (MRR) มากที่สุดที่ 17.82 มิลลิเมตรต่อนาทีและพื้นผิวขรุขระ (Ra) ที่น้อยที่สุดที่ 1.65 ไมโครเมตร เมื่อใช้เส้นลวดทองเหลืองเคลือบสังกะสี นอกจากนี้การทดสอบได้ศึกษาผลกระทบของอิเล็กโตรดลวดด้วยอัลตร้าโซนิคแล้วได้ทำการวิเคราะห์รูปคลื่นการปล่อยกระแสไฟฟ้าขณะ การกัดอาร์คชิ้นงาน ผลที่ได้แสดงให้เห็นว่ากระบวนการการกัดอาร์คด้วยลวดไฟฟ้ากับอัลตร้าโซนิค มีลักษณะของรูปคลื่นที่สมบูรณ์ ซึ่งสามารถปรับปรุงอัตราการขจัดเนื้องานและความขรุขระของพื้นผิว โดยพบว่าการตัดชิ้นงานโดยใช้เส้นลวดทองเหลืองเคลือบสังกะสีมีประสิทธิภาพสูงในอัตราการขจัดเนื้องานและพื้นผิวความขรุขระมากกว่าการใช้เส้นลวดทองเหลืองนอกจากนี้การทดสอบได้ตรวจสอบผลกระทบของเส้นลวดอิเล็กโตรดจากการวิเคราะห์รูปคลื่นการปล่อยกระแสไฟฟ้าพบว่าใน 100 ไมโครวินาที กระบวนการกัดอาร์คด้วยลวดทองเหลืองเคลือบสังกะสี สามารถลดการลัดวงจรของกระแสไฟฟ้าได้ทำให้เกิดการกัดอาร์คที่มีเสถียรภาพของกระแสไฟฟ้ามากกว่าการใช้เส้นลวดทองเหลือง ในกระบวนการนี้ ผลการทดลองที่เกิดขึ้นพบว่าเมื่อใช้อัลตร้าโซนิคทำงานร่วมกับเครื่องกัดอาร์คด้วยเส้นลวดทองเหลืองเคลือบสังกะสีจะมีอัตราการขจัดเนื้องานที่สูงขึ้นและความหยาบผิวลดลง เนื่องจากเศษวัสดุที่ถูกขจัดออกมากขึ้น เส้นลวดทองเหลืองเคลือบสังกะสีจะมีการปล่อยกระแสไฟฟ้านำไปสู่การกระจายความร้อนที่ดี ส่งผลให้ประสิทธิภาพของการตัดเฉือนทังสเตนคาร์ไบด์มากขึ้น การนำเอาอัลตร้าโซนิคเข้ามาทำการสั่นที่เส้นลวด จึงเป็นการผลักและดันให้เศษวัสดุหลุดออกจากบริเวณผิวชิ้นงาน ส่งผลให้ความขรุขระของพื้นผิวและอัตราการขจัดเนื้องานที่ดีขึ้นอย่างมีนัยสำคัญ
DOI: 10.14457/tu.the.2018.971
title: แรงกดบนหมอนรองกระดูกสันหลังเอวที่ระดับ 4 และ 5 และการทำงานของกล้ามเนื้อลำตัวขณะยกและเคลื่อนย้ายคนด้วยแรงกาย

description: การยกและเคลื่อนย้ายด้วยแรงกาย เป็นสาเหตุของการบาดเจ็บหลัง ซึ่งเกิดจากแรงกดบนหมอนรองกระดูกสันหลังและจากการทำงานของกล้ามเนื้อ โดยเฉพาะการยกและเคลื่อนย้ายคน ซึ่งยังมีการศึกษาอยู่น้อย การศึกษาครั้งนี้มีวัตถุประสงค์เพื่อศึกษาแรงกดบนหมอนรองกระดูกสันหลังเอวที่ระดับ 4 และ 5 และการทำงานของกล้ามเนื้อลำตัว ขณะยกและเคลื่อนย้ายคนด้วยท่ายกแบบสองคนยก อาสาสมัครเป็นเพศชาย อายุ 18-23 ปี จำนวน 32 คน ยกผู้ถูกยก น้ำหนัก 60  5 กิโลกรัม ด้วยท่า Two-handed seat carry, Four-handed seat carry, Fore-and-Aft carry และ Chair carry จากโต๊ะที่มีระดับความสูง 50 เซนติเมตรจาก พื้นแห้ง 100 เซนติเมตรจากพื้นแห้ง และ 100 เซนติเมตรในน้ำลึก 80 เซนติเมตร บันทึกภาพด้วยกล้องวิดีโอจำนวน 8 ตัว หาค่าแรงกดบนหมอนรองกระดูกสันหลังเอวที่ระดับ 4 และ 5 ด้วยโปรแกรม 3DSSPP และศึกษาการทำงานของกล้ามเนื้อลำตัวด้วยเครื่องตรวจไฟฟ้าของกล้ามเนื้อ วิเคราะห์ข้อมูลด้วยสถิติ Friedman test พร้อมทดสอบความแตกต่างด้วย Wilcoxon signed-rank testผลการศึกษาแรงกดบนหมอนรองกระดูกสันหลังเอวที่ระดับ 4 และ 5 พบว่า ท่า Four-handed seat carry มีค่าสูงที่สุด รองลงมาคือท่า Two-handed seat carry โดยเฉพาะช่วงการยกที่ระดับความสูง 50 เซนติเมตรจากพื้นแห้ง รวมทั้งยังมีค่าสูงกว่า 3,400 นิวตันซึ่งเป็นค่าที่ NIOSH เสนอแนะไว้ โดยการยกและเคลื่อนย้ายที่ระดับความสูง 50 เซนติเมตรมีค่าสูงกว่าที่ระดับความสูง 100 เซนติเมตรการศึกษาการทำงานของกล้ามเนื้อลำตัว External oblique, Internal oblique, Rectus abdominis และ Erector spinae พบว่ากล้ามเนื้อ External oblique และ Erector spinae มีการทำงานของสูงสุดในทุกท่าและทุกระดับความสูง โดยที่ระดับความสูง 50 เซนติเมตรจากพื้นแห้งมีการทำงานของกล้ามเนื้อลำตัวสูงที่สุด รองลงมาคือที่ระดับความสูง 100 เซนติเมตรจากพื้นแห้ง และที่ระดับความสูง 100 เซนติเมตรในน้ำลึก 80 เซนติเมตรมีค่าต่ำที่สุด การศึกษาครั้งนี้เสนอแนะว่า ควรยกที่ระดับความสูง 100 เซนติเมตรจะมีความเสี่ยงน้อยกว่า โดยช่วงการยกเป็นช่วงที่มีความเสี่ยงต่อการบาดเจ็บมากที่สุด นอกจากนี้ผู้ยกควรมีการสร้างความแข็งแรงของกล้ามเนื้อโดยเฉพาะกล้ามเนื้อ External oblique และ Erector spinae เพื่อป้องกันการบาดเจ็บในขณะยกและเคลื่อนย้าย
DOI: 10.14457/tu.the.2018.972
title: การออกแบบและพัฒนาหุ่นยนต์ช่วยฟื้นฟูการเดินในผู้ป่วยโรคหลอดเลือดสมอง

description: การฟื้นฟูสมรรถภาพทางการแพทย์ (Medical Rehabilitation) หรืองานเวชศาสตร์ฟื้นฟู เป็นบริการทางการแพทย์ชนิดหนึ่ง เพื่อฟื้นฟูร่างกายผู้ป่วยให้กลับมาแข็งแรงและส่งเสริมศักยภาพที่เหลืออยู่ของผู้ป่วยนั้นๆ ให้สามารถดำรงชีวิตในสภาวะแวดล้อมที่เหมาะสมได้ เพื่อเป็นภาระต่อคนรอบข้างและสังคมน้อยที่สุด โดยโรคที่พบได้บ่อยในงานเวชศาสตร์ฟื้นฟูคือโรคหลอดเลือดสมอง ซึ่งจำเป็นต้องการได้รับการกายภาพบำบัดอย่างสม่ำเสมอ การกระทำซ้ำๆ ในปริมาณที่มากเพียงพอ ช่วยให้ร่างกายผู้ป่วยเกิดการเรียนรู้และสามารถกลับมาใช้ชีวิตได้อย่างปกติดังเดิมแต่ปัจจุบันแพทย์เวชศาสตร์ฟื้นฟูและนักกายภาพบำบัดในภาครัฐขาดแคลน รวมถึงมีงบประมาณจำกัดในการจัดหาอุปกรณ์เครื่องมือที่ทันสมัยเพื่อช่วยเพิ่มประสิทธิภาพการทำงานของนักกายภาพบำบัดเป็นเหตุให้ยังมีผู้ป่วยจำนวนมากขาดโอกาสเข้าถึงการรักษาที่มีประสิทธิภาพอย่างต่อเนื่องเหตุที่กล่าวมาข้างต้นเป็นสิ่งที่ทำให้เกิดโครงการพัฒนากลไกหุ่นยนต์ช่วยฟื้นฟูการเดิน เรียกชื่อ“TU Gait Trainer” (TGT) สำหรับผู้ป่วยโรคหลอดเลือดให้มีประสิทธิภาพมากที่สุดในต้นทุนราคาที่ต่ำเพื่อประโยชน์ในการบำบัดฟื้นฟูและกระจายสู่ผู้ป่วยที่ขาดโอกาสเข้าถึงการรักษาที่เพียงพอ การออกแบบอาศัยศาสตร์ความรู้ในด้านวิศวกรรมและด้านการแพทย์รวมเข้าด้วยกันเพื่อสร้างเครื่องมือที่ตอบสนองความต้องการของหลักการฟื้นฟูตามหลักวิชาทางการแพทย์
DOI: 10.14457/tu.the.2018.973
title: การแทรกแซงการรีวิวของผู้ผลิตและการเรียนรู้ของผู้บริโภค

description: แพลตฟอร์มออนไลน์มีส่วนสำคัญอย่างมากกับบทบาทของแหล่งข้อมูลข่าวสารที่ผู้บริโภคใช้ประกอบการตัดสินใจเลือกซื้อสินค้าประเภทที่ไม่สามารถรับรู้คุณภาพที่แท้จริงก่อนการบริโภคได้ งานศึกษาฉบับนี้จึงทำการศึกษาการดำเนินกลยุทธ์แทรกแซงการรีวิวของผู้ขายสินค้าภายใต้สภาพแวดล้อมทางธุรกิจที่แตกต่างกัน โดยพิจารณาถึงแรงจูงใจของผู้ขายที่ต้องการสร้างยอดขายสูงที่สุด การกระทำดังกล่าวจะส่งผลอย่างไรต่อความน่าเชื่อถือของข้อมูล ซึ่งได้ข้อค้นพบว่าการดำเนินการดังกล่าวของผู้ผลิตย่อมกระทบต่อการรับรู้ของผู้บริโภคอย่างหลีกเลี่ยงไม่ได้ อย่างไรก็ดีแพลตฟอร์มผู้ทำหน้าที่กระจายข้อมูลข่าวสารสามารถเข้ามามีบทบาทในการจำกัดผลกระทบทางลบที่อาจเกิดขึ้นได้จากการรีวิวข้อมูลปลอมของผู้ขายสินค้า
DOI: 10.14457/tu.the.2018.974
title: การศึกษาความต้องการใช้ไฟฟ้าในระดับครัวเรือน: กรณีศึกษา ประเทศไทย

description: งานศึกษาฉบับนี้มุ่งศึกษาปัจจัยต่างๆที่ส่งผลกระทบต่อปริมาณการใช้ไฟฟ้าของหน่วยครัวเรือนในประเทศไทย โดยอาศัยข้อมูลครัวเรือนของสำนักงานสถิติแห่งชาติตั้งแต่ ปี พ.ศ.2537 – พ.ศ.2558 ซึ่งได้จากการสุ่มตัวอย่างประชากรของทั้งประเทศ โดยจากงานศึกษาวิจัยที่ผ่านมาพบว่า เราสามารถแบ่งปัจจัยที่ส่งผลต่อการใช้ไฟฟ้าออกเป็น 3 กลุ่ม คือ ปัจจัยทางเศรษฐกิจและสังคม ปัจจัยด้านที่อยู่อาศัย และปัจจัยการถือครองเครื่องใช้ไฟฟ้าของครัวเรือน ดังนั้นงานวิจัยฉบับนี้จะแบ่งปัจจัยศึกษาออกเป็น 3 กลุ่มเช่นกัน และได้เพิ่มปัจจัยสภาวะอากาศ โดยอาศัยข้อมูลจากกรมอุตุนิยมวิทยาเข้าไปในงานศึกษาด้วย ในการวิเคราะห์ความสัมพันธ์จะใช้วิธีวิเคราะห์สมการเชิงถดถอยเพื่อประเมินผลกระทบของแต่ละปัจจัยข้างต้นต่อปริมาณการใช้ไฟฟ้า ซึ่งจะทำให้ทราบว่า ตัวแปรปัจจัยหรือกลุ่มปัจจัยใดที่ส่งผลต่อปริมาณการใช้ไฟฟ้าของหน่วยครัวเรือน จากนั้นจะอาศัยแบบจำลองโครงข่ายประสาทเทียมในการทำนายปริมาณการใช้ไฟฟ้า เปรียบเทียบผลของทั้งสองแบบจำลอง จากผลการศึกษาพบว่า ในกรณีของประเทศไทยนั้น ปัจจัยด้านรายได้ จำนวนสมาชิกในครัวเรือน ตำแหน่งที่ตั้งของที่อยู่อาศัย อุณหภูมิ จำนวนห้องใช้สอยภายในบ้านอยู่อาศัย บ้านที่ใช้เป็นสถานประกอบธุรกิจ จำนวนเครื่องปรับอากาศ ตู้เย็น เครื่องซักผ้า เครื่องทำน้ำอุ่น พัดลม โทรทัศน์ ส่งผลต่อปริมาณการใช้ไฟฟ้าของหน่วยครัวเรือนอย่างมีนัยสำคัญ และเมื่อเปรียบเทียบผลจากการทำนายปริมาณการไฟฟ้าของหน่วยครัวเรือนระหว่างวิธีการทางเศรษฐมิติ (การดำเนินการถดถอยเชิงเส้น) และวิธีการเชิงปัญญาประดิษฐ์ (โครงข่ายประสาทเทียม) พบว่า วิธีการเชิงปัญญาประดิษฐ์ให้ผลการทำนายที่มีความแม่นยำมากกว่า